શ્રીરામકૃષ્ણ જમી રહ્યા પછી સ્ત્રીભક્તોએ જઈને શ્રીશારદાદેવીને એ વાત કહી સંભળાવી. એટલે એ બોલ્યાં: ‘સવારે એમણે જે રીતે મને સાથે જવાનું કહેવરાવ્યું તેનાથી જ હું સમજી શકી હતી કે એ ખુલ્લે દિલે મને એ બાબતમાં અનુમતિ આપતા નથી. નહિતર તો એમ બોલત કે: ‘‘હા હા, જરૂર આવે એમાં વળી પૂછવાનું શું ’’ પરંતુ એમ ન કરતાં એ બાબતનો નિર્ણય કરવાનો ભાર મારા ઉપર મૂકીને બોલ્યા : ‘‘એની ઇચ્છા હોય તો આવે,’’ એટલે મેં નક્કી કર્યું કે જવાનો સંકલ્પ છોડી દેવો એ જ સારું.’